****860628402263

ОТЕНБАЕВА Лаура Ибадуллаевна,

№71 «Қ.Қазиев» атындағы бөбекжай-бақшасының тәрбиешісі, педагог-модератор.

Шымкент қаласы

**ЦИФРЛЫҚ МАТЕМАТИКА**

**Мақсаты:**

**«Сиқырлы кесте арқылы:**

* 1-ден 10-ға дейін тура және кері санатып үйрету;
* бірліктер, ондықтар, егіз сандар туралы үйрету;
* кеңістікті бағдарлау мен көрші санды, жоқ санды табуға үйрету;
* 1-ден 10-ға дейін үш тілде санауға дағдыландыру;

**«Ұршықтар» арқылы:**

* санның құрамын пысықтау;

**«Геометриялық денелер» арқылы:**

* геометриялық денелердің атауларын үйрету;
* көлем, пішін, түс туралы білімдерін пысықтау;
* әр дененің қабырғасы, беті мен табанынан пішінді тапқызу;

 **Көрнекіліктер:** Зайцев кестесі, кеспе сандар, ұршықтар, фетр сандар, геометриялық денелер;

**Билингвалды компонент:**

Кесте-таблица, сандар-цифры, пішіндер-фигуры.

**Шаттық шеңбері:**

Бақшамызға барғанда,

Жолыққан бар жандарға,

Ертемен ақ пейілмен,

Қайырлы таң деймін мен!

Күндіз де елді елеймін,

Қайырлы күн тілеймін!

Үйге кешке келемін,

Не дерімді білемін,

Кеш жарық деп кіремін!

 **Ұйымдастырылған іс-әрекет барысы:**

* Балалар бір жылда неше мезгіл бар?
* Төрт.
* Қандай атайықшы?
* Күз, қыс, көктем, жаз мезгілдері.
* Балалар, бір аптада неше күн бар?
* Жеті күн бар. (5 күн бақшаға келеміз, 2 күн демаламыз)
* Балалар, апта күндерін атайықшы?
* Дүйсенбі, сейсенбі, сәрсенбі, бейсенбі, жұма, сенбі, жексенбі.
* Балалар, бүгінгі ұйымдастырылған іс-әрекеттің тақырыбы «Цифрлы математика»

**Тапсырмалар:**

- 1-ден 10-ға дейін тура санау.

- 1-ден 10-ға дейін кері санау.

- 1-ден 10-ға дейін орыс тілінде санау.

- 1-ден 10-ға дейін ағылшын тілінде санау.

**Сандар** туралы тақпақтар /1-10 дейінгі сандар/

**Санға** қатысты жұмбақ жасыру:

* Қонжық екеу,

 Табаны нешеу? (8)

* Апельсинді бөлеміз,

Мына бөлік – түлкіге,

Мына бөлік – аюға,

Мына бөлік – көжекке,

Мына бөлік – тиінге

Ал қабығы – қасқырға

Апельсинді нешеге бөлдік? (5)

* Үш қоянда қанша құлақ? (6)

**«Кім жылдам?» ойыны**

**Шарты:** Кестенің алдына екі баланы шығарып, тәрбиеші кез-келген санды айтады.Балалар сол санды кестеден жылдам табуы тиіс. Осылайша бірнеше сандарды атайды. Жылдам орындаған бала жеңімпаз атанады.

Бірліктерді санайды.

Ондықтарды санайды.

Егіз сандарды санайды.

**«Ұршықтар»** әдісі

Тақтадағы сандардың қосындысынан ұршықтарды құрастыру.

**«Көрші санды тап» ойыны**

**Шарты:** Балалар тақтадағы сандардың көршісін жапсыру керек.

**Сандар туралы мақал-мәтелдер:**

1. 100 теңгең болғанша, 100 досың болсын.
2. Білекті 1-ді жығар, білімді 1000-ды жығар.
3. 7 рет өлшеп, 1 рет кес.

**Сандарды салыстыру:**

3\*2 5\*4

4\*5 2\*4

2\*1 3\*1

**Геометриялық пішіндер, денелер.**

Балаларға барлық геометриялық пішіндерді көрсетіп, атауларын атау.

**«Сипаттамасы бойынша тап» ойыны**

**Шарты:** Баланың көзін орамалмен байлап қолына геометриялық денені береміз. Бала сипап-сезу арқылы қандай дене екенін тауып атайды.

Заттық дамытушы ортада балалар өздері тандап бөлінеді.

**Шығармашылық тапсырмалар:**

**1-топ: "Алма ағашындағы амалдарды орындау".**

 Шарты: Берілген алма ағашындағы қосу және азайту амалдарын шығарып, оның жауаптарын ағаштағы алмалармен жапсыру.

**2- топ: "Тоқыма жіппен цифрларды жазу".**

Шарты: Балалар арнайы тоқыма жіп салынған қаламсаптың көмегімен жабысатын қатты қағазға өздері қалаған цифрларды бастыру арқылы жазады.

**3-топ: "Фонарьдың көмегімен геометриялық пішіндерді көру"**

Шарты: Балалардың əрқайсысы фонарьларды қолданып, берілген тапсырмадағы геометриялық пішіндер мен денелерді көреді.

Олардың түстерін ажыратып, қандай пішіндерді көргенін айтады.

**4-топ: "Дəстүрден тыс ою-өрнекті бояу".**

Шарты: Арнайы ыстық клей жағылған ою-өрнек үстіне фольганы қою. Фольганы қатты бастыру, жəне бастырылған сурет үстін өздері қалаған түстерін пайдаланып бояп шығу.

 **Қорытынды:**

* Балалар сендерге бүгінгі іс-әрекет ұнады ма?

Балалардың пікірлерін, тыңдап толықтырады

* Жарайсыңдар балалар!

Балаларды мақтап, мадақтайды